《同伯潜诸公联骑出城东南亚次衫字韵》
宋代·廖行之

怯晓征衣袭小衫，山头淡月照联骖。
晴光忽散湘江上，秋色疑连梦泽南。
后约吹香舒藻思，同游载酒款犀谈。
遥知坚卧朱文季，倦听朝鸡趁六参。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。